Pamfir

Pamfir () ialah sebuah filem cereka fiksyen Ukraine yang diarahkan oleh Dmytro Sukholytkyy-Sobchuk. Filem ini telah ditayangkan buat pertama kali pada 22 Mei 2022 di Festival Filem Cannes yang ke-75, termasuk dalam senarai Directors' Fortnight ke-54. Filem ini juga mula diedarkan di pasaran domestik Ukraine sejak 23 Mac 2023. Filem ini juga bakal ditambah menerusi servis penstriman Netflix bermula 22 Jun 2024. Filem ini berjaya merangkul anugerah utama menerusi Festival Filem Antarabangsa Cairo dan Festival Filem Antarabangsa Kyiv "Molodist" dan banyak mengambil bahagian dalam kebanyakkan festival filem antarabangsa yang lain. Pamfir tersenarai sebagai filem terbaik untuk tahun 2023 oleh The Guardian.

Penggambaran filem Pamfir dilakukan sebelum bermulanya Perang Rusia-Ukraine, di mana filem ini menjadi salah satu daripada espresi artistik terpenting yang menggambarkan keadaan Ukraine yang lebih kontemporari - "tiupan semangat tidak berputus asa dan keinginan untuk terus mengecapi kehidupan".

 Plot 

Pamfir (Oleksandr Yatsentyuk), watak utama dalam filem ini, merupakan seorang bekas penyeludup bahan terlarang namun memilik sifat kekeluargaan yang baik, kembali ke perkampungan asalnya yang terletak di bahagian barat Ukraine setelah bekerja di luar negara selama beberapa tahun. Dia memutuskan untuk mencari rezeki dengan melakukan pekerjaan yang tidak menyalahi undang-undang, dan ini memberikan contoh yang baik kepada isterinya Olena (Solomiya Kyrylova) serta anak lelakinya, Nazar (Stanislav Potyak). Peristiwa utama dalam filem ini berlaku di Bukovina pada malam karnival tradisi Malanka.

Namun begitu, kes rasuah merupakan jenayah yang sudah sebati dalam kehidupan mereka di situ, dan kes jenayah yang berlaku ketika upacara keagamaan merupakan kejadian yang tidak dapat dipisahkan. Organisasi jenayah dipimpin oleh Orest Ivanovych Mordovskiy, atau nama samarannya Morda (Mug), juga merupakan seorang ketua bagi syarikat perlindungan hutan setempat.

Hasrat Pamfir untuk tidak terlibat dalam mana-mana perbuatan jenayah tidak dapat diteruskan kerana berlakunya satu insiden yang melibatkan anaknya. Nazar ingin mengelakkan ayahnya daripada kembali bekerja di luar negara dan dia membakar kesemua dokumen berkaitan yang terdapat di gereja, namun kebakaran ini terus meranapkan keseluruhan bangunan gereja.

Keadaan bertambah buruk apabila mengetahui bangunan gereja itu adalah milik kepada kumpulan organisasi jenayah di situ. Bagi menebus kesalahan anaknya itu, Pamfir terpaksa melakukan kegiatan buruk yang telah ditinggalkan dulu, kembali melakukan kegiatan jenayah, menjadi ahli kumpulan penjenayah dan melibatkan diri kembali dalam aktiviti penyeludupan.

 Pelakon 

 Oleksandr Yatsentiuk – Leonid (Pamfir)
 Stanislav Potiak – Nazar, anak Leonid
 Solomiya Kyrylova – Olena, isteri Leonid
 Olena Khokhlatkina – ibu Leonid
 Myroslav Makoviychuk – ayah Leonid
 Ivan Sharan – Viktor, adik Leonid
 Oleksandr Yarema – Orest (Morda)
 Andriy Kyrylchuk – Bobul, polis
 Ihor Danchuk – paderi Andriy
 Petro Chychuk – Vasyl, renjer hutan
 Vitaliy Boyuk – Kolya, kembar
 Oleksandr Boyuk – Tolya, kembar
 Kateryna Tysiak – Anhelina
 Viktor Baranovskiy – Shchur
 Halyna Sviata – pengawal sempadan
 Heorhiy Povolotskiy – Bison, pengawal sempadan
 Oleksiy Leybiuk – Akela
 Volodymyr Lyutikov – pengawal sempadan
 Vitaliy Koval – Petro, pengawal sempadan
 Zinoviy Symchych – paderi
 Ihor Demyanyuk
 Rymma Zyubina – hos TV

 Produksi 

Rancangan untuk filem baru mula dilakarkan sekitar tahun 2016, di mana pengarah Dmytro Sukholytkyy-Sobchuk mengambil bahagian dalam pembikinan filem pendek semasa beliau hadir ke sesi bengkel bersama Torino Film Lab. Hasilnya, filem pendek Weightlifter diterbitkan beliau dan merupakan salah satu inspirasinya dalam menyiapkan projek filem Pamfir<ref name="produksi1">{{Cite web| first=Clarisse | last=Fabre | date=7 November 2022 | title=The making of 'Pamfir': 'Our post-production studio was in a war zone''' | url = https://www.lemonde.fr/en/culture/article/2022/11/07/the-making-of-pamfir-our-post-production-studio-was-in-a-war-zone_6003291_30.html | access-date=21 Mac 2024 | website=Screen Daily}}</ref>.

Pada bulan Mei 2018, penerbit Oleksandra Kostina mengambil bahagian dalam projek filem baru itu. Pada mulanya, kerja-kerja di belakang tabir dilakukan secara bersama, namun begitu ianya dipisahkan kepada dua fungsi; kreatif dan produksi. Pembikinan skrip disambung pada tahun 2019, bertempat di penempatan pengarah-pengarah luar negara di Festival Filem Cannes. Seramai enam penulis skrip diberi peluang untuk tinggal dan bekerja di Perancis dan berpeluang menerima banyak rundingan. Projek filem ini kemudian dibangunkan bersama Torino Film Lab (skrip dan bunyi) dan Midpoint Intensive. Hasil akhir projek ini kemudian dibentangkan di pavilion Cinema du monde (CNC). Projek ini menerima banyak perhatian dan ianya menemukan kepada syarikat Les Films D'Ici dan penerbit bersama Laura Briand.

Pada tahun 2019, filem Pamfir diumumkan sebagai antara pemenang dalam pemilihan yang telah dijalankan oleh Agensi Perfileman Negara Ukraine kali ke-11 dan menerima insentif dalam bentuk kewangan daripada kerajaan. Filem ini juga menerima sokongan kewangan daripada Institut Perfileman Poland; biayaan Swiss Visions Sud Est; Dana Hubert Bals yang merupakan dana yang berpusat di Eropah yang terkenal dalam memberikan sokongan kewangan kepada projek eksperimen. Projek filem ini juga dibangunkan dengan sokongan daripada Yayasan Kebudayaan Ukraine.

Penggambaran filem ini telah dilakukan bermula Oktober 2020, di dalam suasana sekatan kawalan pergerakan di kawasan Bukovyna. Para pelakon menetap di sana selama 3 bulan sebelum memulakan penggambaran bagi membolehkan mereka mendalami watak-watak yang telah diberi. Antara tugasan yang telah mereka lakukan dengan baik seperti bertutur dalam dialek tempatan dengan lancar, di mana setiap hari mereka akan menulis mengenai kehidupan seharian yang telah mereka jalani di sana, serta sentiasa membawa bersama diari yang terkandung mengenai informasi watak mereka seperti ciri-ciri dan hubungan dengan watak yang lain.

 Persediaan pelakon 

Bagi mendapatkan keserasian di antara kesemua pelakon dan tidak berasa janggal dengan keadaan dan suasana yang berlainan, pengarah Dmytro Sukholytkyy-Sobchuk melakukan persediaan rapi sebelum memulakan penggambaran filem Pamfir'' ini. Para pelakon dan pengarah sendiri menetap di perkampungan sebenar yang akan digunakan sebagai lokasi set penggambaran selama tiga bulan. Di sini, mereka melakukan latihan persediaan sebelum kerja-kerja penggambaran bermula, terutamanya menguasai pertuturan dalam loghat Bukovina, latar tempat filem ini berlaku.

Filem ini juga memerlukan pelakon utama Oleksandr Yatsentyuk meningkatkan jisim dan berat badannya daripada 86 kilogram kepada 103 kilogram. Beliau mengalami beberapa siri kecederaan akibat daripada aksi pergaduhan yang tidak menggunakan kesan khas.

Selain daripada pelakon profesional, penglibatan populasi setempat juga digunakan dalam menjayakan babak berkaitan dengan suasana kawasan awam.

 Anugerah dan pencalonan 

 Senarai anugerah dan pencalonan Tahun Negara Anugerah Kategori Pencalonan Keputusan 2022Festival Filem Cannes – Directors' Fortnight  Caméra d'OrDmytro Sukholytkyy-Sobchuk Festival Filem Antarabangsa Kyiv "Molodist"Grand PrixDmytro Sukholytkyy-Sobchuk Pertandingan Khas Diploma Juri Kebangsaan: Filem Berdurasi Penuh Anugerah Pengkritik Filem Ukraine – KinokoloFilem Cereka TerbaikDmytro Sukholytkyy-Sobchuk, Oleksandra Kostina, Jane Yatsuta, Artem Kolyubayev, Alyona Tymoshenko, Laura Briand, Bogna Szewczyk,Klaudia Smija, Giancarlo Nasi, Adolf El Assal, Silvana Santamaria Pengarah TerbaikDmytro Sukholytkyy-Sobchuk Discovery of the Year Lakon Layar Terbaik Pelakon Lelaki TerbaikOleksandr Yatsentiuk Pelakon Wanita TerbaikSolomiia Kyrylova Festival Filem Antarabangsa Cairo Filem Terbaik Dmytro Sukholytkyy-Sobchuk Festival Filem Philadelphia Sinematografi Terbaik Mykyta Kuzmenko Festival Filem Raindance Sinematografi Terbaik Mykyta Kuzmenko Festival Filem Torino Anugerah Penonton Achille Valdata Dmytro Sukholytkyy-Sobchuk Festival Filem Dunav Lakon Layar Terbaik Dmytro Sukholytkyy-Sobchuk Festival Filem Eropah PalićAnugerah FIPRESCIDmytro Sukholytkyy-Sobchuk Anugerah Palic Tower untuk Pengarah TerbaikDmytro Sukholytkyy-Sobchuk Festival Antarabangsa Santiago de Cine Pelakon Asing Terbaik Oleksandr Yatsentiuk Viennale Anugerah pilihan pembaca Der Standard Dmytro Sukholytkyy-Sobchuk 2023Festival Filem Antarabangsa Cleveland Pertandingan Filem Standing Up Memorial Greg Gund Dmytro Sukholytkyy-Sobchuk Anugerah Akademi Filem Ukraine - Golden DzygaFilem TerbaikPengarah Dmytro Sukholytky y-SobchukPenerbit Oleksandra KostinaYevhenia YatsutaArtem KolyubayevAlyona Tymoshenko Arahan Terbaik (Anugerah Yurii Illenko)Dmytro Sukholytkyy-Sobchuk Pelakon Lelaki TerbaikOleksandr Yatsentiuk Pelakon Wanita TerbaikSolomiya Kyrylova Pelakon Pembantu Lelaki TerbaikIvan Sharan Oleksandr Yarema Pelakon Pembantu Wanita TerbaikOlena Khokhlatkina Sinematografi TerbaikMykyta Kuzmenko Rekaan Produksi TerbaikIvan Mykhailov Lakon Layar TerbaikDmytro Sukholytkyy-Sobchuk Rekaan Kostum TerbaikMariya Kvitka Solekan/Tatarias TerbaikMaria Pilunska Penataan Bunyi TerbaikSerhiy Stepanskiy Kesan Khas TerbaikDenys Reva Anugerah Penemuan Terbaik Dmytro Sukholytkyy-Sobchuk 

 Rujukan 

Kategori: Filem 2022